CELEX: 32007R0004
Language: ro
Date: 2006-12-14 00:00:00
Title: Regulamentul (CE) nr. 4/2007 al Băncii Centrale Europene din 14 decembrie 2006 de modificare a Regulamentului (CE) nr. 2423/2001 (BCE/2001/13) privind bilanțul consolidat al sectorului instituțiilor financiare monetare (BCE/2006/20)

5.1.2007   
            
            
               RO
            
            
               Jurnalul Oficial al Uniunii Europene
            
            
               L 2/3
            
         
      REGULAMENTUL (CE) NR. 4/2007 AL BĂNCII CENTRALE EUROPENE
   
   din 14 decembrie 2006
   de modificare a Regulamentului (CE) nr. 2423/2001 (BCE/2001/13) privind bilanțul consolidat al sectorului instituțiilor financiare monetare
   (BCE/2006/20)
   CONSILIUL GUVERNATORILOR BĂNCII CENTRALE EUROPENE,
   având în vedere Regulamentul (CE) nr. 2533/98 al Consiliului din 23 noiembrie 1998 privind culegerea de informații statistice de către Banca Centrală Europeană (1), în special articolul 5 alineatul (1) și articolul 6 alineatul (4),
   întrucât:
   
               (1)
            
            
               Regulamentul (CE) nr. 2423/2001 al Băncii Centrale Europene din 22 noiembrie 2001 privind bilanțul consolidat al sectorului instituțiilor financiare monetare (BCE/2001/13) (2) impune instituțiilor financiare monetare raportarea datelor statistice trimestriale defalcate pe țări și pe monede. Regulamentul (CE) nr. 2423/2001 (BCE/2001/13) trebuie să fie modificat pentru a extinde cerințele de raportare și asupra datelor referitoare la Bulgaria și România, care vor adera la Uniunea Europeana la 1 ianuarie 2007.
            
         
               (2)
            
            
               În conformitate cu Regulamentul (CE) nr. 2423/2001 (BCE/2001/13), raportarea datelor trimestriale despre pozițiile referitoare la partenerii contractuali rezidenți pe teritoriile statelor membre care au adoptat moneda euro este obligatorie. Regulamentul (CE) nr. 2423/2001 (BCE/2001/13) trebuie, prin urmare, să fie modificat pentru a ține cont de adoptarea de către Slovenia a monedei euro,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 2423/2001 (BCE/2001/13) se modifică după cum urmează:
   
               1.
            
            
               La articolul 4 alineatul (2), după cuvintele „cu simbolul «#»” se introduc cuvintele „sau cu simbolul «*»”.
            
         
               2.
            
            
               Anexele I și V se modifică în conformitate cu anexa la prezentul regulament.
            
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Adoptat la Frankfurt pe Main, 14 decembrie 2006.
      
         
            Pentru Consiliul guvernatorilor BCE
         
         
            Președintele BCE
         
         Jean-Claude TRICHET
         
      
   
   
      (1)  JO L 318, 27.11.1998, p. 8.
   
      (2)  JO L 333, 17.12.2001, p. 1. Regulament, astfel cum a fost modificat ultima dată prin Regulamentul (CE) nr. 2181/2004 (BCE/2004/21) (JO L 371, 18.12.2004, p. 42).
   
      ANEXĂ
      Anexele I și V la Regulamentul (CE) nr. 2423/2001 (BCE/2001/13) se modifică după cum urmează:
      
                  1.
               
               
                  Anexa I se modifică după cum urmează:
                  
                              (a)
                           
                           
                              secțiunea IV din partea 1 se modifică după cum urmează:
                              
                                          (i)
                                       
                                       
                                          în prima și în a doua teză ale punctului 6a, după cuvintele „cu simbolul «#»” se introduc cuvintele „sau cu simbolul «*»”;
                                       
                                    
                                          (ii)
                                       
                                       
                                          în prima și în a doua teză ale punctului 7a, după cuvintele „cu simbolul «#»” se introduc cuvintele „sau cu simbolul «*»”;
                                       
                                    
                                          (iii)
                                       
                                       
                                          în prima teză a punctului 9a, după cuvintele „cu simbolul «#»” se introduc cuvintele „sau cu simbolul «*»”;
                                       
                                    
                        
                              (b)
                           
                           
                              partea 2 se modifică după cum urmează:
                              
                                          (i)
                                       
                                       
                                          în tabelul 3, intitulat „Defalcare pe țări”:
                                          
                                                      —
                                                   
                                                   
                                                      la titlul „B. Alte state membre participante (și anume exclusiv sectorul național) + parte din C. Restul lumii (state membre)”, după ultima coloană se introduc două coloane, intitulate „BG” și, respectiv, „RO”. Fiecare căsuță din fiecare dintre aceste două coloane este marcată cu simbolul „*”;
                                                   
                                                
                                                      —
                                                   
                                                   
                                                      în coloana intitulată „SI”, se elimină simbolul „#” din fiecare căsuță;
                                                   
                                                
                                                      —
                                                   
                                                   
                                                      în „Notă generală”, după cuvintele „cu simbolul «#»” se introduc cuvintele „sau cu simbolul «*»”;
                                                   
                                                
                                    
                                          (ii)
                                       
                                       
                                          în tabelul 4, intitulat „Defalcare pe monede”:
                                          
                                                      —
                                                   
                                                   
                                                      la titlul „Monedele altor state membre”, după ultima coloană se introduc două coloane, intitulate „BGN” și, respectiv, „RON”. Fiecare căsuță din fiecare dintre aceste două coloane este marcată cu simbolul „*”;
                                                   
                                                
                                                      —
                                                   
                                                   
                                                      coloana intitulată „SIT” se elimină;
                                                   
                                                
                                                      —
                                                   
                                                   
                                                      în „Notă generală”, după cuvintele „cu simbolul «#»” se introduc cuvintele „sau cu simbolul «*»”.
                                                   
                                                
                                    
                        
            
                  2.
               
               
                  Anexa V se modifică după cum urmează:
                  
                              (a)
                           
                           
                              se introduc punctele 1c, 1d și 1e, după cum urmează:
                              
                                          „1c.
                                       
                                       
                                          Fără a aduce atingere punctului 1, prima raportare conform prezentului regulament referitoare la căsuțele marcate cu simbolul «*» începe cu datele trimestriale pentru perioada care se încheie cu luna martie 2007.
                                       
                                    
                                          1d.
                                       
                                       
                                          În cazul în care BCN relevantă decide să nu solicite prima raportare a datelor nesemnificative începând cu datele trimestriale pentru perioada care se încheie cu luna martie 2007, raportarea începe la 12 luni după ce anunță agenții raportori că datele în cauză sunt necesare.
                                       
                                    
                                          1e.
                                       
                                       
                                          Fără a aduce atingere punctului 1, prima raportare conform prezentului regulament referitoare la coloana marcată «SI» în tabelul 3, în titlul «B. Alte state membre participante (și anume exclusiv sectorul național) + parte din C. Restul lumii (state membre)», începe cu datele trimestriale pentru perioada care se încheie cu luna martie 2007.”;
                                       
                                    
                        
                              (b)
                           
                           
                              la punctul 2a, după cuvintele „cu simbolul «#»” se introduc cuvintele „sau cu simbolul «*»”.